[Foto’s] Bekendstelling: Hilux is die nuwe swartDie nuwe Toyota Hilux Raider Black (Foto: Toyota) Ek’t sopas ‘n uitweg gekry vir diegene wat Ford Rangers ry wat heimlik ŉ Hilux begeer. Henry Ford het gesê: “Jy kan enige iets hê – solank dit swart is.” Ahem. Welkom almal, aan die nuwe Toyota Hilux Raider Black. Daar is ‘n woeste oorlog aan die gang in Suid-Afrika. Ons is bitter lief vir ons bakkies, en Toyota het besluit hulle gaan die lewe nog so effens moeiliker maak vir ons. Hulle het die Hilux sopas visueel ŉ rapsie opgekikker. Die beperkte weergawe kry: Die Black-weergawe van die Hilux is beperk tot 50% van sy produksie vanaf Julie tot September. Die Hilux Black is so gewild, die eerste voorraad wat uit die fabriek gekom het is reeds uitverkoop. Behalwe die bogenoemde opkikkerings is die Black ’n gewone Hilux. Daar is vier modelle beskikbaar: Die 2.8 GD-6-enjin bied 130 kW en 420 Nm op die handrat en 450 Nm op die outo. Standaardspesifikasievlakke sluit in klimaatbeheer, spoedbeheer, Bluetooth, opdraande-wegtrekhulp, outomatiese ligte en sewe lugsakke. Die 4×4-modelle geniet elektriese 4×4-koppeling en afdraandebeheer. Ons het voorheen die Hilux getoets. Dit was die outomatiese weergawe en ek moet bieg, ek het die handrat-weergawe meer geniet. Die 2.8-enjin se wringkrag is so laag in die toerestrek beskikbaar dat ’n mens amper nooit aan die kierie hoef te roei om krag te soek nie. Die handrat-weergawe is ook baie ligter op brandstof as die outo wat ons getoets het. Ek het nou 8.3 ℓ/100 km gehandhaaf. Ek gaan die Hilux so opsom: Dit is ‘n lieflike bakkie. In 2017 loop hy nog voor in die bakkie-oorlog met oor die 600 eenhede teen die Ranger. As jy in die mark is vir ‘n bakkie, en jy kan dit bekostig – toetsbestuur gerus ‘n Hilux, maar neem jou tjekboek saam – jy gaan hom nie daar wil los nie.